ai4bharat/Pralekha huggingface dataset:
माहिती आणि प्रसारण मंत्रालय
मुलांवर दोष देऊ नका, मुलांच्या विकासाची जबाबदारी समाजाने देखील घ्यावी: जादू, दिग्दर्शक
पणजी, 20 जानेवारी 2021
“प्रत्येक मूल किंवा विद्यार्थी हे वेगळ्या आकाराचे आणि वेगळ्या झाकण असलेल्या बाटलीसारखे आहे. जेव्हा ते काही शिकण्यात अयशस्वी होतात तेव्हा तो त्यांचा दोष नसतो, त्या बाटलीचे झाकण उघडून त्यात काहीतरी भरीव ओतण्यात अयशस्वी झालेले शिक्षक आणि समाजाचा तो दोष असतो. 51 व्या इफ्फिमध्ये भारतीय पॅनोरामा नॉन फिचर फिल्म विभागात प्रदर्शित केलेल्या '' जादू '' या चित्रपटाच्या दिग्दर्शक शूरवीर त्यागी यांनी हा संदेश दिला आहे. गोवा येथे आयोजित 51 व्या इफ्फी सोहळ्यात आज आयोजित पत्रकार परिषदेत ते पत्रकारांशी संवाद साधत होते.
जादू हा एक बहुआयामी चित्रपट आहे ज्यात मुलांचे भावविश्व, त्यांच्या भावना आणि विचार यांचे चित्रण केले आहे. ही कथा आहे त्विषा आणि भक्ती या दोन लहान मुलींची ज्यांना दोन वेगवेगळ्या वर्गातून शिक्षा म्हणून वर्गाच्या बाहेर उभे केले जाते आणि या अशा परिस्थिती मध्ये या दोघींची मैत्री कशी फुलते याचे चित्रीकरण यात केले आहे.
दिग्दर्शकाच्या मते, मुलांना घडविण्यात पालक आणि शिक्षक यांच्यापेक्षा समाज खूप मोठी भूमिका बजावतो. मुलांचे आयुष्य साकारण्याची जबाबदारी केवळ पालक किंवा शिक्षकांपुरती मर्यादित नाही. मोठ्या प्रमाणात ती जबाबदारी समाजाची देखील आहे. परंतु, त्याच वेळी हे देखील खरे आहे की पालक हे मुलांचे पहिले शिक्षक असतात. मुलांचे आंतरिक जग समजून घेण्यासाठी ते सक्षम असले पाहिजेत. मुलांना त्यांच्या पातळीवर जाऊन शिकविण्याची, समजावण्याची आवश्यकता आहे.त्यासाठी त्यांची भाषा समजून घ्यायला हवी. ”
या ठिकाणी आजी-आजोबांची भूमिका खूप महत्वाची असते असे त्यागी म्हणाले. दिग्दर्शक लहान मुलांसाठी नाटक आणि अभिनय कार्यशाळेचे आयोजन देखील करतो. “जेव्हा एखादी वयोवृद्ध व्यक्ती मारते तेव्हा हजार पुस्तकांचे ग्रंथालयाला देखील वणवा लागतो, अशी म्हण आहे. मुलांच्या संगोपनात आजी-आजोबा उत्तम भूमिका बजावतात. आम्हाला आपल्या मुलांशी परत जाण्याची आणि जुन्या आणि नवीन पिढीमध्ये पुलाची भूमिका बजावण्याची गरज आहे. जेहा जुन्या आणि नवीन पिढीत दृढ संबंध असतात तेव्हा चांगली मुल्ये विकसित होतात.”Jaydevi PS/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 247
रेल्वे मंत्रालय
देशातील 15 राज्यातील 39 शहरे/नगरांमधील 41 स्थानकांपर्यंत पोहोचली ऑक्सिजन एक्सप्रेस
ऑक्सिजन एक्सप्रेसने देशात 19408 मेट्रीक टनापेक्षा जास्त द्रवरूप वैद्यकीय ऑक्सिजनचा केला पुरवठा
नवी दिल्ली, 28 मे 2021
सर्व अडथळे पार करत आणि अडचणींवर नवे उपाय शोधत भारतीय रेल्वेने देशभरातील विविध राज्यांना द्रवरूप वैद्यकीय ऑक्सिजनचा पुरवठा करून दिलासा दिला आहे. आतापर्यंत, भारतीय रेल्वेने देशभरातील विविध राज्यांना 1162 हून अधिक टँकर्सच्या माध्यमातून 19408 मेट्रीक टन द्रवरूप वैद्यकीय ऑक्सिजनचा पुरवठा केला आहे.
ऑक्सिजन एक्स्प्रेसने मिशन मोडवर आतापर्यंत, देशातील 15 राज्यांमधील सुमारे 39 शहरे/नगरांमध्ये द्रवरूप वैद्यकीय ऑक्सिजनचा पुरवठा केला आहे.
ऑक्सिजन एक्स्प्रेसने 39 शहरे/नगरांमधील 41 स्थानकांपर्यंत द्रवरूप वैद्यकीय ऑक्सिजन  पोहोचवला आहे.
आतापर्यंत, 289 ऑक्सिजन एक्स्प्रेसने आपला प्रवास पूर्ण करत विविध राज्यांना दिलासा दिला आहे, याची दखल घ्यावी लागेल.
हे पत्रक जारी होईपर्यंत, 50 टँकर्समध्ये 865 मेट्रीक टन द्रवरूप वैद्यकीय ऑक्सिजन घेऊन जाणाऱ्या 11 ऑक्सिजन एक्स्प्रेस मार्गस्थ होऊन धावत आहेत.
याचा उल्लेख करावा लागेल की, 34 दिवसांपूर्वी रेल्वेने 24 एप्रिलपासून ऑक्सिजन एक्सप्रेसचा प्रवास सुरु असून पहिल्यांदा महाराष्ट्राला 126 मेट्रिक टन ऑक्सिजनचा पुरवठा करण्यात आला.
हे पत्रक जारी होईपर्यंत, महारष्ट्रात 614 मेट्रीक टन ऑक्सिजन पोहोचविण्यात आला असून सुमारे 3731 मेट्रिक टन उत्तर प्रदेशात, मध्य प्रदेशात 656 मेट्रीक टन, दिल्लीत 5185 मेट्रीक टन, हरयाणात 1967 मेट्रीक टन, राजस्थानमध्ये 98 मेट्रिक टन, कर्नाटकात 1773 मेट्रीक टन, उत्तराखंडमध्ये 320 मेट्रीक टन, 1554 मेट्रीक टन तामिळनाडूमध्ये, आंध्रप्रदेशमध्ये 1268 मेट्रिक टन, पंजाबमध्ये 225 मेट्रीक टन, केरळमध्ये 380 मेट्रीक टन, 1432 मेट्रीक टन तेलंगणामध्ये, झारखंडमध्ये 38 मेट्रीक टन आणि आसाममध्ये 160 मेट्रीक टन ऑक्सिजनचा पुरवठा करण्यात आला.
भारतीय रेल्वेने ऑक्सिजन पुरवठा करण्यासाठी विविध मार्ग निश्चित केले आहेत आणि कोणत्याही राज्याला आवश्यकता भासल्यास त्या राज्यात ऑक्सिजनची वाहतूक करण्यासाठी स्वतःला सज्ज ठेवले आहे.
ऑक्सिजन वाहून नेणाऱ्या आणखी ऑक्सिजन एक्सप्रेसचा प्रवास आज रात्रीनंतर सुरु होणे अपेक्षित आहे.
S.Tupe/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
पंतप्रधान कार्यालय
पंतप्रधानांनी साधला तरुण आयएएस अधिकाऱ्यांशी संवाद
(नवी दिल्ली, 4 जुलै 2018
पंतप्रधान नरेंद्र मोदी यांनी आज भारतीय प्रशासकीय सेवेतील 170 हून अधिक तरुण अधिकाऱ्यांशी संवाद साधला. या सर्वांची अलिकडेच सरकारने सहायक सचिव म्हणून नियुक्ती केली आहे. पंतप्रधानांनी त्यांना प्रत्यक्ष प्रशिक्षण कालावधीतला अनुभव सांगण्यासाठी प्रोत्साहित केले. त्यांनी त्यांच्याबरोबर लोक सहभाग, माहितीचा ओघ, संसाधनांचा योग्य वापर आणि प्रशासनातील लोकांचा विश्वास यासह सुशासनाच्या काही घटकांबाबत चर्चा केली.
ग्राम स्वराज अभियान, आयुष्मान भारत यांसारख्या अलिकडच्या प्रशासकीय उपक्रमांबाबतही चर्चा झाली.
पंतप्रधान कार्यालयाचे राज्यमंत्री डॉ. जितेंद्र सिंग आणि कार्मिक आणि प्रशिक्षण विभागाचे वरिष्ठ अधिकारी यावेळी उपस्थित होते.
N.Sapre/S.Kane/P.Kor
उपराष्ट्रपती कार्यालय
भारत-फ्रान्स धोरणात्मक भागीदारी हा भारताच्या विदेश धोरणाचा महत्वाचा स्तंभ- उपराष्ट्रपती
नवी दिल्ली, 9 सप्टेंबर 2019
भारत-फ्रान्स धोरणात्मक भागीदारी हा भारताच्या परदेश धोरणाचा महत्वाचा स्तंभ असल्याचे उपराष्ट्रपती एम. व्यंकय्या नायडू यांनी म्हटले आहे. फ्रान्सच्या खासदारांच्या प्रतिनिधीमंडळाने नवी दिल्लीत उपराष्ट्रपतींची भेट घेतली त्यावेळी ते बोलत होते. जगात शांतता आणि सलोखा नांदावा यासाठी भारत आणि फ्रान्सने परस्परांशी घनिष्ठ सहकार्य ठेवावे असे आवाहनही त्यांनी केले.
शेजारी राष्ट्रांसह सर्वच राष्ट्रांच्या शांततापूर्ण सह अस्तित्वावर भारताचा कायम विश्वास राहिला आहे. आम्ही कोणत्याही देशाच्या अंतर्गतबाबीत हस्तक्षेप करत नाही आणि आमच्या देशाच्या अंतर्गत बाबीतही कोणी दखल देता कामा नये असे त्यांनी शिष्टमंडळाला सांगितले.
फ्रान्सबरोबर संरक्षण सहकार्य, सागरी सुरक्षा, अंतराळ सहकार्य, आर्थिक भागीदारी, दहशतवादाला आळा या क्षेत्रातली भागीदारी भारतासाठी मोलाची आहे.
उभय देशातले सहकार्य अधिक घनिष्ठ करण्यासाठी इंडो-फ्रेंच संसदीय मित्र गट स्थापन करावा असे उपराष्ट्रपतींनी सुचवले.
B.Gokhale/N.Chitale/P.Malandkar
(Visitor Counter : 75
पंतप्रधान कार्यालय
तेलंगणा राज्याच्या स्थापना दिनानिमित्त पंतप्रधान नरेंद्र मोदी यांनी तेलंगणातील जनतेला दिल्या शुभेच्छा
पंतप्रधान नरेंद्र मोदी यांनी तेलंगणा राज्याच्या स्थापना दिनानिमित्त जनतेला शुभेच्छा दिल्या आहेत.
एका ट्विटमध्ये पंतप्रधान म्हणाले;
"तेलंगणाच्या स्थापना दिनानिमित्त, या राज्यातील जनतेला माझ्या शुभेच्छा. येथील लोकांचे कौशल्य आणि तिथल्या संस्कृतीची समृद्धता खूप कौतुकास्पद आहे. मी तेलंगणाच्या कल्याणासाठी आणि समृद्धीसाठी प्रार्थना करतो."
ग्राहक व्यवहार, अन्न आणि सार्वजनिक पुरवठा मंत्रालय
केन्द्राच्या साठ्यात पुरेसा अन्नधान्य साठा : केन्द्र
राष्ट्रीय अन्न सुरक्षा कायदा आणि त्याच्या इतर कल्याणकारी योजनांची आवश्यकता पूर्ण करण्यासाठी तसेच पीएमजीकेएवायच्या अतिरिक्त वाटपासाठी केंद्रीय साठ्यात केन्द्र सरकारकडे पुरेसा अन्नधान्य साठा आहे. 1 जानेवारी 2023 पर्यंत सुमारे 159 लाख मेट्रीक टन गहू उपलब्ध होईल, जो 1 जानेवारी साठीच्या 138 लाख मेट्रीक टन साठ्याच्या गरजेपेक्षा जास्त आहे. 12.12.2022 पर्यंत, केंद्रीय साठ्यात सुमारे 182 लाख मेट्रीक टन गहू उपलब्ध आहे.
केन्द्र सरकारला गव्हाच्या किमतीच्या परिस्थितीची चांगलीच जाणीव आहे. ते नियमितपणे इतर वस्तूंसह यावर साप्ताहिक आधारावर लक्ष ठेवून आहेत आणि आवश्यकतेनुसार सुधारात्मक उपाययोजना करत आहे. केन्द्र सरकारने येणाऱ्या काळात दरवाढ टाळण्यासाठी सक्रिय पावले उचलली आहेत आणि 13.05.2022 पासून निर्यात नियम लागू केले आहेत. कल्याणकारी योजनांच्या गरजा पूर्ण करण्यासाठी केंद्रीय साठ्यात गव्हाचा पुरेसा साठा राखण्याकरता एनएफएसए तसेच पीएमजीकेएवाय अंतर्गत केल्या जाणाऱ्या वाटपात देखील तांदळाचा अंतर्भाव केला आहे.
केन्द्राने यावर्षी गव्हाच्या हमीभावात वाढ करत तो प्रति क्विंटल 2125 रुपये केला आहे. गेल्या वर्षी 2022-23 च्या रब्बी हंगामात हा दर प्रति क्विंटल 2015 रुपये होता. अशाप्रकारे, हमीभावात प्रति क्विंटल 110 रुपयांची वाढ, चांगले हवामान यामुळे येत्या हंगामात गव्हाचे उत्पादन आणि खरेदी सामान्य राहाण्याची अपेक्षा आहे.
येत्या हंगामात गव्हाची खरेदी एप्रिल 2023 पासून सुरू होईल. प्राथमिक मूल्यांकनानुसार गेल्या वर्षीच्या तुलनेत गव्हाच्या पेरणीत बऱ्यापैकी वाढ झाली आहे.
जागतिक घडामोडींच्या पार्श्वभूमीवर शेतकऱ्यांनी हमीभावापेक्षा जास्त दराने गहू खुल्या बाजारात विकल्यामुळे गेल्या हंगामात गव्हाची खरेदी कमी झाली आहे. असे असले तरी केन्द्रीय साठ्यात आतापर्यंत गव्हाचा पुरेसा साठा असल्याने पुढले पीक येईपर्यंत देशाची गव्हाची गरज भागवता येईल.
रस्ते वाहतूक आणि महामार्ग मंत्रालय
रस्ते अपघात
नवी दिल्ली, 20 जुलै 2023
2021 वर्षासाठी राज्ये/केंद्रशासित प्रदेशांच्या पोलिस विभागाकडून मिळालेल्या आकडेवारीनुसार, देशातील रस्ते अपघातात मृत्युमुखी पडलेल्यांची एकूण संख्या 1,53,972 आणि गंभीररीत्या जखमी झालेल्यांची संख्या 1,72,278 इतकी होती. डीआयएमटीएस ने TRIPP-IIT दिल्लीच्या सहकार्याने “भारतातील रस्ते अपघाताची सामाजिक-आर्थिक किंमत ” यावर केलेल्या संशोधनाच्या अहवालानुसार , रस्ते अपघातांची सामाजिक-आर्थिक किंमत देशाच्या स्थूल राष्ट्रीय उत्पादनाच्या सुमारे 3.14% आहे.
शिक्षण, अभियांत्रिकी , अंमलबजावणी आणि आपत्कालीन सेवा यावर आधारित रस्ते सुरक्षेची समस्या सोडवण्यासाठी मंत्रालयाने बहु-आयामी धोरण आखले असून त्यानुसार विविध उपक्रम हाती घेतले आहेत. त्याबाबत अधिक माहिती खालीलप्रमाणे:
- रस्ते सुरक्षेबाबत प्रभावीपणे जनजागृती करण्यासाठी मंत्रालयाने सोशल मीडिया, इलेक्ट्रॉनिक आणि प्रिंट मीडियाच्या माध्यमातून अनेक प्रचार आणि जनजागृती मोहीमा राबवल्या. तसेच जागरूकता निर्माण करण्यासाठी आणि रस्ते सुरक्षा बळकट करण्यासाठी दरवर्षी राष्ट्रीय रस्ता सुरक्षा माह /सप्ताह पाळणे.
- मंत्रालयाअंतर्गत सर्व रस्ते एजन्सीच्या अधीक्षक अभियंता किंवा समकक्ष स्तरापर्यंतच्या तांत्रिक अधिकार्यांसाठी रस्ते सुरक्षा लेखापरीक्षक अभ्यासक्रम अनिवार्य करण्यात आला आहे.
- तसेच नियोजनाच्या टप्प्यावर रस्ते सुरक्षा हा रस्त्यांच्या रचनेचा अविभाज्य भाग बनवण्यात आला आहे. सर्व राष्ट्रीय महामार्गांचे रचना, बांधकाम, परिचालन आणि देखभाल या सर्व टप्प्यांवर थर्ड पार्टी ऑडिटर्स/तज्ज्ञांमार्फत रस्ते सुरक्षा लेखापरीक्षण बंधनकारक करण्यात आले आहे. राष्ट्रीय महामार्गांवर ब्लॅक स्पॉट्स/अपघातप्रवण क्षेत्रे ओळखणे आणि ती दुरुस्त करण्याला सर्वोच्च प्राधान्य दिले जात आहे .
- मंत्रालयाच्या अंतर्गत आदर्श सुरक्षित रस्ते म्हणून विकसित करण्यासाठी राष्ट्रीय महामार्गावरील 130 मार्ग निवडण्यात आले आहेत.
- मंत्रालयाने वाहनातील पुढील सीटवर चालकाच्या शेजारी बसलेल्या प्रवाशासाठी एअरबॅगची अनिवार्य तरतूद अधिसूचित केली आहे. त्याचबरोबर 15 फेब्रुवारी 2022 च्या अधिसूचनेद्वारे मोटारसायकल चालवताना किंवा त्यावरून नेताना चार वर्षांखालील मुलांसाठी सुरक्षा उपायांशी संबंधित निकष निर्धारित केले आहेत. तसेच सेफ्टी हार्नेस, क्रॅश हेल्मेटचा वापर करण्याची सूचना केली असून वेग मर्यादा ताशी 40 किमी निश्चित केली आहे.
- वर्ष 2016-2018 च्या आकडेवारीच्या आधारे महाराष्ट्रातील राष्ट्रीय महामार्गावरील ब्लॅक स्पॉटची संख्या 25 इतकी आहे.
केंद्रीय रस्ते वाहतूक आणि महामार्ग मंत्री नितीन गडकरी यांनी लोकसभेत लेखी उत्तरात ही माहिती दिली.R.Aghor/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 61
भारतीय स्पर्धा आयोग
आदित्य बिर्ला फॅशन अँड रिटेल लिमिटेड कडून टीसीएनएस क्लोदिंग कंपनी लिमिटेडचे अधिग्रहण होण्यास सीसीआयची मंजूरी
नवी दिल्ली, 27 जून 2023
आदित्य बिर्ला फॅशन अँड रिटेल लिमिटेड कंपनीकडून, टीसीएनएस क्लोदिंग कंपनी लिमिटेडचे अधिग्रहण होण्यास, सीसीआय म्हणजेच, भारतीय स्पर्धा आयोगाने मंजूरी दिली आहे.
ह्या व्यवहारात, आदित्य बिर्ला फॅशन अँड रिटेल लिमिटेड  द्वारे अधिग्रहक, टीसीएनएस क्लोदिंग कंपनी लिमिटेडचे विस्तारित समभाग भांडवलाच्या 51% संपादन केले जाणार आहेत.
आदित्य बिर्ला फॅशन अँड रिटेल लिमिटेड ही एक सूचीबद्ध कंपनी आहे आणि ती आदित्य बिर्ला समूहाचा भाग आहे. ह्या कंपनीचे किरकोळ दुकाने ऑनलाइन किरकोळ प्लॅटफॉर्म आणि ई-कॉमर्स मार्केटप्लेस द्वारे वस्त्रप्रावरणे, पादत्राणे आणि इतर ब्रँडेड उत्पादने बाजारात उपलब्ध आहेत.
तर लक्ष्यित टीसीएनएस क्लोदिंग कंपनी, महिलांची वस्त्रप्रावरणे, अलंकार,पादत्राणे आणि सौन्दर्यप्रसाधने, अशा वस्तूंचे उत्पादन आणि वितरण करणारी कंपनी आहे. त्यांचे डब्ल्यू, ऑरेलिया, विशफुल, इलेव्हन आणि फोक सॉन्ग असे विविध ब्रॅंड आहेत. ही कंपनी, उपरोक्त उत्पादनांच्या घाऊक रोख व्यवहाराच्या  व्यवसायात देखील आहे.
सीसीआयचा सविस्तर आदेश लवकरच उपलब्ध होईल.S.Kakade/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 101
विज्ञान आणि तंत्रज्ञान मंत्रालय
भारतरत्न प्राध्यापक सी एन आर राव यांना ऊर्जा क्षेत्रात केलेल्या संशोधनासाठी ‘इनी आंतरराष्ट्रीय पुरस्कार’ जाहीर
रोमच्या क़्विरिनल पॅलेस मध्ये 14 ऑक्टोबर 2021 रोजी होणाऱ्या अधिकृत समारंभात त्यांना हा पुरस्कार प्रदान केला जाणार
भारतरत्न प्राध्यापक सी. एन. आर राव यांनी अक्षय ऊर्जा स्त्रोत आणि ऊर्जा साठा या क्षेत्रात केलेल्या संशोधन कार्याबद्दल, त्यांना ‘ऊर्जा फ्रंटीयर अवार्ड’ या नावाने परिचित असलेला आंतरराष्ट्रीय इनी पुरस्कार 2020 जाहीर करण्यात आला आहे. हा अत्यंत प्रतिष्ठीत पुरस्कार असून, ऊर्जा संशोधन क्षेत्रातील नोबेल पुरस्कार म्हणून ओळखला जातो.
प्रा. राव हायड्रोजन ऊर्जा, या मानवतेच्या कल्याणासाठी असलेल्या एकमेव उर्जा स्त्रोताच्या संशोधन क्षेत्रात कार्यरत आहेत. हायड्रोजनचा साठा, हायड्रोजनचे फोटोकेमिकल आणि इलेक्ट्रोकेमिकल उत्पादन, हायड्रोजनचे सौर उत्पादन आणि अधातू उत्प्रेरक या सगळ्यावर त्यांनी संशोधन केले आहे.
रोमच्या क़्विरिनल पॅलेस मध्ये 14 ऑक्टोबर 2021 रोजी होणाऱ्या अधिकृत समारंभात त्यांना हा इनी पुरस्कार प्रदान केला जाणार आहे.
इटलीचे राष्ट्राध्यक्ष सर्जिओ माटारेला यांची या कार्यक्रमात प्रमुख उपस्थिती असेल.
ऊर्जा आणि पर्यावरण संशोधन क्षेत्रात, गेल्या अनेक वर्षांपासून प्रतिष्ठेचा आंतरराष्ट्रीय पुरस्कार म्हणून मान्यता मिळालेल्या या पुरस्काराचा उद्देश, ऊर्जा स्त्रोतांचा सुयोग्य वापर करण्यास प्रोत्साहन आणि नव्या पिढीला या क्षेत्रात संशोधन करण्यासाठी पाठबळ तसेच प्रोत्साहन देणे हा आहे. इनीने वैज्ञानिक संशोधन आणि नवोन्मेषाला दिलेले महत्त्व यातून अधोरेखित होते. रोख रक्कम आणि सुवर्णपदक असे या पुरस्काराचे स्वरूप आहे.
रेल्वे मंत्रालय
सणासुदीच्या काळात प्रवाशांना सुरळीत आणि आरामदायी प्रवास करता यावा यासाठी भारतीय रेल्वे सुमारे 668 विशेष फेऱ्या चालवत आहे
विशेष गाड्या आणि नियमित गाड्यांचे डबे वाढवण्याबरोबरच, प्रमुख स्थानकांवरील गर्दीच्या व्यवस्थापनाला प्राधान्य
देशभरातील प्रमुख ठिकाणे रेल्वेमार्गे जोडण्यासाठी विशेष गाड्यांची योजना आखण्यात आली आहे
नवी दिल्ली, 26 ऑक्टोबर 2021
सध्या सुरू असलेल्या सणासुदीच्या काळात, मूळ गावी कुटुंबियांसोबत सण साजरे करण्यासाठी जाणाऱ्या प्रवाशांसाठी भारतीय रेल्वेने विशेष व्यवस्था केली आहे.
या सणासुदीच्या काळात रेल्वे प्रवाशांच्या सोयीसाठी आणि प्रवाशांची अतिरिक्त गर्दी कमी करण्यासाठी, भारतीय रेल्वे यावर्षी दुर्गापूजेपासून छठपूजेपर्यंत 110 विशेष गाड्यांच्या 668 फेऱ्या चालवत आहे. तसेच, या सणासुदीच्या गर्दीत बर्थची उपलब्धता सुनिश्चित करण्यासाठी नियमित गाड्यांच्या डब्यांमध्ये वाढ करण्यात येत आहे.
देशभरातील प्रमुख ठिकाणांना रेल्वेने जोडण्यासाठी विशेष गाड्यांची योजना आखण्यात आली आहे.
|
|
Puja Dipawali Chhatha Specials- 2021 
Train Notified
|
|
Railway
|
|
No. of Trains
|
|
Trips
|
|
NR
|
|
26
|
|
312
|
|
NCR
|
|
4
|
|
26
|
|
NER
|
|
4
|
|
24
|
|
NWR
|
|
4
|
|
4
|
|
ER
|
|
6
|
|
44
|
|
ECR
|
|
6
|
|
12
|
|
ECoR
|
|
8
|
|
24
|
|
SR
|
|
6
|
|
12
|
|
SER
|
|
8
|
|
46
|
|
SWR
|
|
2
|
|
10
|
|
CR
|
|
6
|
|
26
|
|
WR
|
|
18
|
|
102
|
|
WCR
|
|
12
|
|
26
|
|
Total
|
|
110
|
|
668
आरपीएफ कर्मचाऱ्यांच्या देखरेखीत टर्मिनस स्थानकांवर रांगा लावून गर्दीचे नियंत्रण करून अनारक्षित डब्यांमध्ये प्रवाशांना व्यवस्थितपणे चढता येईल याकडे लक्ष दिले जात आहे.
प्रवाशांच्या सुरक्षेसाठी प्रमुख स्थानकांवर रेल्वे पोलीस दलाचे अतिरिक्त जवान तैनात करण्यात आले आहेत. गाड्या सुरळीत चालाव्यात यासाठी प्रमुख स्थानकांवर आपत्कालीन कर्तव्य बजावण्यासाठी अधिकारी तैनात केले आहेत. रेल्वे सेवेत कुठलाही अडथळा निर्माण झाल्यास प्राधान्याने तो दूर करण्यासाठी विविध विभागांमध्ये कर्मचारी तैनात केले आहेत.
प्लॅटफॉर्म क्रमांकासह गाड्यांच्या आगमन/निर्गमनाबाबत वारंवार आणि वेळेवर घोषणा करण्यासाठी उपाययोजना करण्यात आल्या आहेत.
महत्त्वाच्या स्थानकांवर मदत कक्ष उभारण्यात आले असून प्रवाशांच्या योग्य मदतीसाठी आणि मार्गदर्शनासाठी आरपीएफ कर्मचारी आणि तिकीट तपासनीस नियुक्त करण्यात आले आहेत. प्रमुख स्थानकांवर दूरध्वनी कॉलवर वैद्यकीय पथके उपलब्ध आहेत. निमवैद्यकीय कर्मचाऱ्यांचे पथक असलेली रुग्णवाहिकाही उपलब्ध आहे.
सीट बळकावणे, अतिरिक्त शुल्क आकारणे,दलालांकडून चुकीची माहिती यांसारख्या गैरप्रकारांवर सुरक्षा आणि दक्षता विभागाच्या कर्मचाऱ्यांकडून लक्ष ठेवले जात आहे. प्रतिक्षारूम, रिटायरिंग रूम, प्रवासी सुविधा क्षेत्र आणि विशेषत: स्थानकांवर स्वच्छता राखण्याबाबत सूचना विभागीय मुख्यालयाकडून दिल्या जात आहेत.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 169
मंत्रिमंडळ
एफएसीटीची 481.79 एकर जमीन केरळ सरकारला विकायला आणि विक्रीतून मिळालेल्या पैशांचा एफएसीटी द्वारा उपयोग करायला मंत्रिमंडळाची मंजुरी
नवी दिल्ली, 24 जुलै 2019
पंतप्रधान नरेन्द्र मोदी यांच्या अध्यक्षतेखाली केंद्रीय मंत्रिमंडळाने पुढील प्रस्तावांना मंजुरी दिली आहे.
- खालील पद्धतीने फर्टिलायझर्स एन्ड केमिकल्स त्रावणकोर लिमिटेड  ची 481.79 एकर जमीन केरळ सरकारला विकणे:
- एक कोटी रुपये प्रति एकर दराने 150 एकर जमीन  आणि
- एर्नाकुलमच्या जिल्हाधिकाऱ्याद्वारे निर्धारित 2.4758 कोटी रुपये प्रति एकर दराने उर्वरित 331.79 एकर जमीन
- विक्रीतून मिळालेल्या निधीचा उपयोग एफएसीटी द्वारे निधीची टंचाई दूर करण्मासासाठी , ताळेबंद सुधारण्यासाठी केला जाईल आणि कंपनीच्या शाश्वत विकासासाठी क्षमता विस्तार प्रकल्प राबवून कंपनीच्या भौतिक आणि वित्तीय कामगिरी सुधारण्यासाठी केला जाईल.
प्रमुख प्रभाव :
या मंजुरीमुळे एफएसीटीला बैंक कर्ज कमी करण्यात आणि खतांची उत्पादन क्षमता वाढवण्यात , लॉजिस्टिक/ कच्चा माल सुविधा सुधारण्यासाठी प्रकल्प राबवण्यात मदत मिळेल.
लाभ :
एफएसीटीचे पुनरूजीवन केल्यामुळे कंपनी विस्तार आणि विविधतेच्या संधी उपलब्ध होतील. यामुळे केरळच्या अर्थव्यवस्थेला प्रोत्साहन मिळेल. आणि दक्षिण भारतासाठी खत उपलब्धता सुधारेल. खत आणि रसायनावरील आयतीवरील अवलंबत्व कमी होईल. त्यामुळे देशाच्या परकीय चलन साठ्यात बचत होईल.
S.Tupe/S.Kane/P.Malandkar
(Visitor Counter : 88
अर्थ मंत्रालय
पंतप्रधान गतिशक्ती राष्ट्रीय महायोजनेची प्रगती
नवी दिल्ली, 8 फेब्रुवारी 2022
पायाभूत सुविधाविषयक प्रकल्पांचे समन्वयीत नियोजन करण्यासाठी, पायाभूत सुविधांशी तसेच आर्थिक बाबींशी संबंधित मंत्रालयांनी दिलेल्या माहितीच्या आधारावर पंतप्रधान गतिशक्ती राष्ट्रीय महायोजनेच्या माध्यमातून सुरु होणाऱ्या प्रकल्पांची निश्चिती करण्यात येत आहे. राज्यसभेत विचारलेल्या प्रश्नाच्या लेखी उत्तरात केंद्रीय अर्थ राज्यमंत्री पंकज चौधरी यांनी आज ही माहिती दिली.
पंतप्रधान गतिशक्ती राष्ट्रीय महायोजनेच्या प्रगतीबाबत केंद्रीय मंत्र्यांनी पुढील माहिती दिली:-
- भास्कराचार्य राष्ट्रीय अवकाश तंत्रज्ञान आणि भू-माहिती संस्थेने उद्योग आणि अंतर्गत व्यापार विभागाच्या सहकार्याने राष्ट्रीय महायोजना पोर्टलसाठी केंद्रीय मंत्रालये आणि विभाग यांच्याकडून माहितीचे एकत्रीकरण करत आहेत. राज्यांशी संबंधित माहितीसाठी राज्य सरकारांशी समन्वय साधून माहितीचे एकत्रीकरण करण्यात येत आहे.
- सचिवांचा सक्षम गट, संपर्क नियोजन गट आणि तंत्रज्ञान विषयक पथक यांची स्थापना करून कार्यान्वित करण्यात आले आहे.
- पंतप्रधान गतिशक्ती राष्ट्रीय महायोजनेशी संबंधित 17 केंद्रीय मंत्रालये आणि विभाग यांच्यासाठी प्रशिक्षण तसेच क्षमता निर्मिती कार्यक्रम पूर्ण करण्यात आले आहेत आणि प्रादेशिक स्तरावरील पाच परिषदांचे आयोजन देखील करण्यात आले आहे.
यासंबंधी अधिक तपशीलवार माहिती देताना केंद्रिय मंत्री म्हणाले की, पुरविण्यात आलेल्या माहितीच्या आधारे, समक्रमित नियोजन आणि अंमलबजावणीसाठी हे प्रकल्प पंतप्रधान गतिशक्ती राष्ट्रीय महायोजनेमध्ये समाविष्ट करण्यात आले आहेत. सचिवांचा सक्षम गट, संपर्क नियोजन गट या दोन गटांची स्थापना करून विविध मंत्रालये आणि विभाग यांचे समायोजन करण्यात आले आहे. सचिवांच्या सक्षम गटाच्या माध्यमातून 18 मंत्रालये आणि विभाग यांचे समायोजन करण्यात आले आहे. या गटाच्या पहिल्या बैठकीनंतर नीती आयोग, केंद्रीय गृहनिर्माण आणि शहरी व्यवहार, केंद्रीय इलेक्ट्रॉनिक्स आणि माहिती तंत्रज्ञान तसेच वाणिज्य विभाग या चार मंत्रालये आणि विभागांनी देखील सचिवांच्या सक्षम गटाचा भाग होण्यास सह-मान्यता दिली आहे.
केंद्रीय मंत्री पुढे म्हणाले की, संपर्क नियोजन गटामध्ये रेल्वे मंत्रालय, रस्ते, वाहतूक आणि महामार्ग मंत्रालय, बंदरे, नौवहन आणि जलमार्ग मंत्रालय, नागरी हवाई उड्डाण मंत्रालय, उर्जा, नवीन तसेच नूतनीकरणीय मंत्रालय, पेट्रोलियम आणि नैसर्गिक वायू मंत्रालय तसेच दळणवळण विभागाचा समावेश आहे.
याबाबत अधिक माहिती देताना, केंद्रीय मंत्र्यांनी सांगितले की, सचिवांच्या सक्षम गटामध्ये खालील मंत्रालये आणि विभागांना प्रतिनिधित्व देण्यात आले आहे:-
- रेल्वे मंत्रालय
- रस्ते, वाहतूक आणि महामार्ग मंत्रालय
- बंदरे, नौवहन आणि जलमार्ग मंत्रालय
- नागरी हवाई उड्डाण मंत्रालय
- पेट्रोलियम आणि नैसर्गिक वायू मंत्रालय
- उर्जा मंत्रालय
- दूरसंचार विभाग
- कोळसा मंत्रालय
- खाण मंत्रालय
- रसायने आणि पेट्रोकेमिकल्स मंत्रालय
- खाते मंत्रालय
- पोलाद मंत्रालय
- व्यय विभाग
- अन्न आणि सार्वजनिक वितरण विभाग
- कृषी आणि शेतकरी कल्याण मंत्रालय
- पर्यटन मंत्रालय
- उद्योग आणि अंतर्गत व्यापार प्रोत्साहन विभाग
- मत्स्योद्योग, पशुपालन आणि दुग्धव्यवसाय मंत्रालय
- वाणिज्य विभाग
- नीती आयोग
- गृहनिर्माण आणि नागरी व्यवहार मंत्रालय; आणि
- इलेक्ट्रॉनिक्स आणि माहिती तंत्रज्ञान मंत्रालयJaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131
आरोग्य आणि कुटुंब कल्याण मंत्रालय
भारतातील सक्रीय रुग्णांची संख्या 5 लाखांहून कमी
नव्याने रुग्ण बरे होण्याच्या संख्येत दररोज वाढ
भारताताली सक्रिय रुग्ण संख्या 5 लाखांहून कमी असून, ती आज 4,85,547 इतकी आहे. पाच लाखांपेक्षा कमी सक्रिय रुग्ण संख्या असण्याचा हा आजचा तिसरा दिवस आहे. एकूण बाधित संख्येत त्यांचा वाटा 5.55 % आहे.
नवीन रुग्णसंख्येच्या तुलनेत बरे होणाऱ्या रुग्णांची संख्या अधिक असल्यामुळे हे शक्य झाले आहे, ज्यामुळे सक्रिय रुग्णांच्या संख्येत घट झाली आहे.
एकूण 44,879 नवीन नोंदविलेल्या रुग्णसंख्येच्या तुलनेत गेल्या 24 तासांत 49,079 रुग्ण बरे झाले आहेत, नवीन रुग्ण संख्येपेक्षा बरे झालेले रुग्ण अधिक हा भारतातील कल सलग 41 व्या दिवशी कायम आहे.
देशात बरे झालेली एकूण रुग्णसंख्या 81,15,580 तर बरे झालेला रुग्णदर 92.97% इतका आहे. बरे झालेली रुग्णांची संख्या आणि सक्रिय रुग्णसंख्या यातील फरक सातत्याने वाढत आहे आणि सध्या तो 76,31,033 इतका आहे.
बरे झालेल्या रुग्णसंख्येपैकी 77.83 % संख्या ही 10 राज्ये / केंद्रशासित प्रदेश यामधील असल्याचे लक्षात आले आहे.
एका दिवसात मोठ्या संख्येने रुग्ण बरे झाल्याची नोंद महाराष्ट्रात करण्यात आली आहे. 7,809 नव्याने बरे झालेल्या रुग्ण संख्येमुळे राज्यातील एकूण बरे झालेल्या रुग्णांची संख्या आता 16,05,064 वर गेली आहे.
नवीन रुग्णांपैकी 76.25 % रुग्ण 10 राज्ये / केंद्रशासित प्रदेश यामधील असल्याचे लक्षात आले आहे.
दिल्ली येथे दैनंदिन नव्या आढळणाऱ्या रुग्णांची संख्या गेल्या 24 तासात 7,503 इतकी होती. केरळ येथे 5,537 इतकी नव्या रुग्णांची नोंद झाली आहे तर महाराष्ट्रात 4,496 इतकी नव्या रुग्णांची नोंद काल करण्यात आली आहे.
गेल्या 24 तासात 10 राज्ये / केंद्रशासित प्रदेशांमध्ये साधारण 80 %  अर्थात 547 मृत्यूंची नोंदवण्यात आले आहेत.
यापैकी 22.3 % मृत्यूंची नोंद महाराष्ट्रात करण्यात आली आहे, जिथे 122 मृत्यू झाले आहेत. दिल्ली आणि पश्चिम बंगाल येथे अनुक्रमे 104 आणि 54 मृत्यूंची नोंद करण्यात आली आहे.
Jaydevi PS/S.Shaikh/P.Kor
पंतप्रधान कार्यालय
पंतप्रधानांनी संयुक्त राष्ट्राच्या आमसभेला केले संबोधित
नवी दिल्ली, 22 सप्टेंबर 2020
पंतप्रधान नरेंद्र मोदी यांनी आज व्हिडिओ कॉन्फरन्सिंगद्वारे संयुक्त राष्ट्राच्या आमसभेला संबोधित केले.
यावेळी बोलताना पंतप्रधान म्हणाले की पंच्याहत्तर वर्षांपूर्वी मानवी इतिहासामध्ये प्रथमच संपूर्ण जगासाठी एक संस्था तयार केली गेली आणि युद्धाच्या भीतीतून एक नवी आशा निर्माण झाली. ते म्हणाले की, संयुक्त राष्ट्र संघटनेचा संस्थापक स्वाक्षरीकर्ता या नात्याने भारत हा उदात्त दृष्टीचा भाग होता ज्यातून ‘वसुधैव कुटुंबकम्’ - ज्यात सर्व सृष्टीकडे एक कुटुंब म्हणून पाहिले जाते, हे भारताचे स्वतःचे तत्वज्ञान प्रतिबिंबित होते.
ज्यांनी संयुक्त राष्ट्रांच्या शांतता अभियानासह शांतता आणि विकासाचे कार्य पुढे नेले त्या सर्वांना अभिवादन करताना पंतप्रधान म्हणाले की, संयुक्त राष्ट्रांमुळे आपले जग आज एक उत्तम जागा आहे. आज मान्यता देण्यात आलेल्या संयुक्त राष्ट्रांच्या जाहीरनाम्याबाबत पंतप्रधान म्हणाले की बरेच काही साध्य झाले असले तरी अद्याप मूळ ध्येय अपूर्ण राहिले आहे. आणि आज आपण स्वीकारत असलेले व्यापक घोषणापत्र कबूल करते कि अद्याप संघर्ष रोखण्याचे , विकास सुनिश्चित करणे, हवामान बदलावर लक्ष देणे, असमानता कमी करणे आणि डिजिटल तंत्रज्ञानाचा लाभ उठवणे ही कामे बाकी आहेत. या घोषणापत्रात संयुक्त राष्ट्रांमध्ये सुधारणा करण्याची गरजही व्यक्त करण्यात आली आहे.
पंतप्रधान म्हणाले की, सर्वसमावेशक सुधारणांशिवाय संयुक्त राष्ट्र संघाला आत्मविश्वासाचे संकट भेडसावत आहे आणि आजची आव्हाने कालबाह्य रचनांसह लढली जाऊ शकत नाहीत. त्यांनी नमूद केले की, आजच्या परस्परांशी जोडल्या गेलेल्या जगासाठी आपल्याला सुधारित बहुपक्षीयवादाची आवश्यकता आहे, जी आजची वास्तविकता प्रतिबिंबित करते; सर्व हितधारकांचा आवाज होते, समकालीन आव्हाने सोडवते; आणि मानवी कल्याणावर लक्ष केंद्रित करते. या दृष्टीने इतर सर्व देशांबरोबर काम करण्यासाठी भारत उत्सुक आहे.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(